**Lakásfenntartási hozzájárulás**

(1) A lakásfenntartási hozzájárulás a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadásaik viseléséhez nyújtott hozzájárulás, amely a közös költséghez, villanyáram-, a gázfogyasztás, a víz- és csatornahasználathoz, a szemétszállítás díjához, valamint a lakbérhez kerül megállapításra.

(2) A lakásfenntartási hozzájárulást természetbeni szociális ellátás formájában, és a lakásfenntartással összefüggő azon rendszeres kiadásokhoz kell nyújtani, amelyek megfizetésének elmaradása a kérelmező lakhatását a legnagyobb mértékben veszélyezteti.

(3) Lakásfenntartási hozzájárulásra jogosult az a személy

1. akinek a háztartásában az egy főre jutó havi jövedelem

aa) egyszemélyes háztartás esetén nem haladja meg a nyugdíjminimum 290%-át,

ab) kétszemélyes háztartás esetén nem haladja meg a nyugdíjminimum 280%-át,

ac) három-, vagy többszemélyes háztartás esetén nem haladja meg a nyugdíjminimum 200%-át, feltéve, hogy a háztartás igazolt havi lakásfenntartási költsége a háztartás havi összjövedelmének 30 %-át meghaladja, és a háztartás tagjainak vagyona nincs, vagy

1. aki hátralékkezelési hozzájárulásban részesül, a hátralékkezelési hozzájárulás folyósításának időtartamára.

(4) A (3) bekezdés alkalmazásában lakásfenntartási költségnek minősül, a lakhatási költségek körébe tartozó kifizetett

1. közüzemi díj (PB-gázpalack-, vezetékes gáz-, villanyáram-, víz- és csatornahasználati díj, szemétszállítás díja),
2. lakbér, lakáshasználati díj,
3. közös költség,
4. lakáscélú pénzintézeti kölcsön törlesztés,
5. albérleti díj,
6. lakásbiztosítás díja,
7. TV-, Internet előfizetés díja (maximum 5.000,- Ft erejéig).

(5) A lakásfenntartási hozzájárulás esetén a kérelmező által lakott lakás nagysága nem haladhatja meg a 100 m2-t.

(6) A lakásfenntartási hozzájárulás egy hónapra jutó összege az igazolt lakásfenntartási költség összege, de legfeljebb

1. a (3) bekezdés aa) pontja alapján a nyugdíjminimum 290%-át meg nem haladó, egy főre jutó jövedelem esetén 6.000,- Ft,
2. a (3) bekezdés ab) pontja alapján a nyugdíjminimum 280%-át meg nem haladó egy főre jutó jövedelem esetén 6.000,- Ft,
3. a (3) bekezdés ac) pontja alapján a nyugdíjminimum 200%-át meg nem haladó egy főre jutó jövedelem esetén 8.000,- Ft,

de nem haladhatja meg az Szt. 45.§ (7) bekezdésében foglalt összegnek és a jogosult részére folyósított más rendszeres települési támogatás havi összegének a különbözetét.

(7) A lakásfenntartási hozzájárulást egy évre – a hátralékkezelési hozzájárulás időtartamára nyújtott hozzájárulás kivételével – kell megállapítani.

(7a) A (3) bekezdés b) pontja szerinti lakásfenntartási hozzájárulást a hátralékkezelési hozzájárulás időpontjától, érvényes lakásfenntartási hozzájárulás esetén a jogosultság megszűnését követő hó 1. napjától kell megállapítani.

(8) Lakásfenntartási hozzájárulás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(9) Az (8) bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(10) Nem állapítható meg – a hátralékkezelési hozzájárulásban részesülő kivételével – a lakásfenntartási hozzájárulás, ha a kérelmező vagy háztartásának tagja részére a tárgyévben, tűzifa hozzájárulás címén rendkívüli települési támogatás került megállapításra.

(11) A lakásfenntartási hozzájárulás tovább nem folyósítható, és a hozzájárulásra való jogosultságot meg kell szüntetni, ha

1. a lakásfenntartási hozzájárulásban részesülő személy lakcíme a támogatás folyósításának időtartama alatt megváltozik,
2. a jogosult a hozzájárulás megszüntetését kéri,
3. a jogosult meghal, vagy
4. a közüzemi szolgáltatás megszűnt.

(12) A lakásfenntartási hozzájárulás megállapítása iránti kérelmet a rendelet 6. melléklete szerinti nyomtatványon kell benyújtani.

(13) A lakásfenntartási hozzájárulás megállapításához csatolni kell

1. a háztartás tagjai havi nettó jövedelmének hitelt érdemlő igazolását, és vagyonnyilatkozatait,
2. a lakás nagyságának hitelt érdemlő igazolását, valamint

c) a háztartás (4) bekezdésében foglalt havi lakásfenntartási költségeinek a kérelem benyújtását megelőző havi – nem havi rendszerességgel esedékes költségek esetén az elszámolási időszaknak megfelelően a legutolsó – befizetett hitelt érdemlő bizonylatait, a közüzemi szolgáltatás azonosítóit.

(14) A lakásfenntartási hozzájárulás folyósítása a szolgáltató, közös költség esetén a társasház részére történik és annak összegét a támogatással érintett költség(ek) tekintetében a szolgáltató, illetve a társasház közös képviselője a jogosult részére írja jóvá. Ebben az esetben a jogosultságot megállapító határozatban arról is rendelkezni kell, hogy a támogatást mely lakásfenntartási kiadás(ok)hoz nyújtják, továbbá fel kell tüntetni a szolgáltató azonosító adatait.

(15) A hozzájárulás nyújtója a szolgáltatási, egyetemes szolgáltatási vagy közszolgáltatási szerződés - közös költség esetén a társasház közös képviselőjének nyilatkozata alapján - alapján, természetbeni szociális ellátás formájában, havi rendszerességgel nyújtott lakásfenntartási hozzájárulásra való jogosultság megállapítása esetén a szolgáltató, illetve a társasház részére - a jogosultság megállapítását követő hónaptól kezdődően minden hónap 10. napjáig - elektronikus úton adatszolgáltatást teljesít az adatszolgáltatás hónapjában folyósításra került támogatásokról.

(16) Az adatszolgáltatásnak tartalmaznia kell

1. a határozatot hozó szerv megnevezését,
2. a határozat számát,
3. a támogatott szolgáltatást igénybe vevő személy nevét és születési idejét,
4. a jogosult lakcímét az irányítószámnak, a helységnek, a közterület nevének és jellegének, a házszámnak, az épületnek, lépcsőháznak, emeletnek és ajtónak a megjelölésével,
5. a szolgáltató azonosító adatait,
6. a támogatásra való jogosultság kezdő és végső időpontját,
7. a támogatás havi összegét,
8. a támogatás f) pontban jelölt időtartamon belüli megszüntetése esetén a jogosultság végső időpontját.

(17) A lakásfenntartási hozzájárulással támogatott szolgáltatást szolgáltatási, egyetemes szolgáltatási vagy közszolgáltatási szerződés alapján nyújtó szolgáltató a támogatást az általa vagy megbízottja által kiállított számlában (részszámlában) havonta, illetve a számlakibocsátás gyakoriságához igazodóan, külön soron, a számla végösszegének a támogatással való csökkentése révén érvényesíti.

(18) A szolgáltató a hozzájárulást első ízben a (16) bekezdés szerinti adatszolgáltatásnak a szolgáltatóhoz történő beérkezését és feldolgozását követő első számlában érvényesíti.

(19) Amennyiben a hozzájárulás havi összege az adott havi számla végösszegét meghaladja, a jóváírást követően fennmaradó különbözeti összeg a következő számlában kerül érvényesítésre. Amennyiben a különbözeti összeg a következő számlában teljes mértékben nem jóváírható, azt a további számlá(k)ban a teljes jóváírásig érvényesíteni kell.

(20) A (21) bekezdésben szabályozottak szerint előrefizetős mérőóra feltöltéséhez nyújtott lakásfenntartási hozzájárulás esetén a (15)-(19) bekezdésben foglaltakat nem kell alkalmazni.

(21) Azon személy részére, akinél előrefizetős mérőóra működik, a lakásfenntartási hozzájárulást részben vagy egészben a készülék működtetését lehetővé tevő eszköz formájában kell nyújtani, ideértve a készülék feltöltésének elektronikus úton, a fogyasztó javára történő teljesítését is.

1. A készülékek működtetésének részleteiről az önkormányzat megállapodást köt a területén működő áram-, illetve gázszolgáltatóval.
2. A készülék leszerelése esetén a lakásfenntartási támogatás kódhordozó formájában történő nyújtását meg kell szüntetni.